cyanic-selkie/wikianc huggingface dataset:
Usbekistan under Vinter-OL for ungdom 2012
Usbekistan deltok under Vinter-OL for ungdom 2012 fra 13. januar til 22. januar 2012 i Innsbruck i Østerrike. Troppen bestod av en utøver, Arkadiy Semenchenko. Han deltok i de alpine øvelsene slalåm, storslalåm, kombinasjon og Super-G.
Kim Manners
Kim Manners (født 13. januar 1951, død 25. januar 2009) var en regissør og produsent fra USA som er mest kjent for å ha jobbet på TV-seriene The X-Files og Supernatural.
Manners debuterte som regissør i 1978 med en episode av Charlie's Angels. Han har også regissert episoder av 21 Jump Street, Mission: Impossible, Star Trek: The Next Generation, Baywatch, The Adventures of Brisco County, Jr. og The Commish.
Manners ble ansatt som produsent og regissør på The X-Files under seriens andre sesong etter råd fra Rob Bowman, som jobbet på første sesong, og manusforfatterne James Wong og Glen Morgan som hadde tidligere jobbet med Manners på 21 Jump Street. Han ble, sammen med seriens andre produsenter, nominert til fire Emmy-priser i kategorien «Outstanding Drama Series» i 1995, 1996, 1997 og 1998.
Etter at The X-Files ble avsluttet i 2002 regissterte Manners flere mindre prosjekter før han ble ansatt som produsent og regissør på Supernatural i 2005. Han jobbet på serien i de fire første sesongene frem til sin død.
Verket
Verket er et lite tettsted og en grunnkrets på Hurumlandet i Asker kommune i Viken fylke, tidligere i Hurum kommune i Buskerud. Tettstedet ligger ved Drammensfjorden, på østsida av Svelvikstrømmen. Verket har rundt 130 innbyggere, men regnes av Statistisk sentralbyrå som en del av Svelvik tettsted.
Stedsnavnet
Verket har fått navn etter Schimmelmanns glassverk som ble anlagt her i 1781, og som var i drift fram til 1832.
Før glassverket
Den store moreneryggen på Verket har vært et viktig bosetningsområde i eldre og yngre steinalder. Et av de flotteste funna fra eldre steinalder i Norge, ei stor hakke av elghorn, er funnet her. Fra yngre steinalder er det funnet to store hellekister, med skjeletter av menn som ble begravd med flintdolker og steinøkser. Den første av disse gravene ble oppdaga i 1880, og er den første grava fra steinalderen som ble funnet i Norge.
I yngre jernalder og middelalder hørte området der Verket nå ligger til storgården Hov, som ligger nærmere 200 moh. øst for Verket. Her ble Hurum kirke bygd i middelalderen. Området ved Svelvikstrømmen var trolig et strategisk viktig sted for kontroll over ferdselen til sjøs, og et viktig kommunikasjonsknutepunkt. I middelalderen og seinere var det et verdifullt laksefiske i Drammensfjorden sør for Verket.
Noen bebyggelse på Verket er ikke kjent før 1600-tallet, da gården Hov hadde husmenn og strandsittere i Bogen. Ved sundstedet bodde det en fergemann, og på 1700-tallet var det ei lita kro på Verksøya for de veifarende.
Schimmelmanns glassverk
I 1778 beslutta myndighetene i København å anlegge et glassverk på det som ble kalt «Strømsmoen», tilhørende gården Hov. Det var Carsten Anker som tok initiativet til dette, og anlegget var en del av myndighetenes merkantilistiske politikk for å holde Danmark-Norge sjølforsynt med glassvarer. Glassverket ble oppkalt finansministeren, og fikk navnet «Skatmester Schimmelmanns Glasverk».
Glassverket sto ferdig i 1782, og besto av ei vedfyrt glasshytte, ei steinkullfyrt glasshytte en forvalterbolig, åtte våningshus for arbeidere, smie, bakeri og tørkehus, samt bryggeanlegg, lagerhus og bru over til Verksøya. Bygningene var symmetrisk plassert i en firkant rundt «Verksplassen», med forvalterboligen i midten. Verket eide også to jakter til frakt av råstoff og varer. Hele anlegget ble 22. oktober 1782 taksert til en verdi av 13 000 riksdaler - en enorm sum den gang.
Verket ble som et eget lite samfunn i Hurum. Mange av glassblåserne kom fra Tyskland. Arbeiderne ved Verket sto under Verkets egen jurisdiksjon, den såkalte «Hytteretten», og fra og med 1789 hadde glassverket en egen skole for barna deres. I 1801 bodde det i alt 21 familier på Verket, med til sammen 93 mennesker.
Verket i dag
Verket preges i dag av omfattende sandtaksdrift i moreneryggen bak tettstedet. Den enorme sandryggen blir mindre og mindre for hvert år som går. Sandtaket drives av Svelviksand AS I tilknytning til sandtaket ligger Buskerud Betongvarefabrikk.
Fergesambandet Verket-Svelvik er, med sine 184 meter, Norges korteste fergesamband. Overfarten tar rundt fem minutter.
Mick Clohisey
Mick Clohisey (født 13. januar 1986) er en irsk friidrettsutøver som konkurrerer i maraton.
Han representerte Irland under Sommer-OL 2016 i Rio de Janeiro, der han ble nummer 103 i maratonløpet.
Liu Yunshan
Liu Yunshan (kinesisk: 刘云山, pinyin: Liú Yúnshān; født juli 1947 i Xinzhou i provinsen Shanxi i Kina) er en kinesisk kommunistisk politiker. Siden 2012 har han vært medlem i det kinesiske kommunistpartis politbyrås stående komite. Han betraktes som medlem av «tuanpai»-fraksjonen.
Han har også studert ved Den sentrale partiskole i Beijing.
I 1993 ble han kalt til Beijing der han ble nestleder for det kinesiske kommunistpartis sentralkomites propagandadepartement. Fra 2002 til 2007 var han departementets leder.
Børge Øvrebø
Biografi
Øvrebø vokste opp i Ganddal i Rogaland, som nummer to i en søskenflokk på fire. Som ung var han innom det meste av fritidsaktiviteter, herunder korps, speider, fotball og friidrett. Han ble etterhvert lei av skolen, og sluttet før han var ferdig. I stedet mønstret han på Christian Radich i 1976. På veien fulgte han rådet fra gymlæreren om å begynne med vektløfting. Senere ble det folkehøyskole og idrettslinje på Birkeland. Øvrebø vant to gull i junior-NM i vektløfting før han presterte å brekke begge beina i militæret. Da fikk han for alvor smaken på styrkeløft, og han meldte seg inn i styrkeløftklubben Sandnes Atletklubb.
Etter militæret tok Øvrebø ett år på handelsskole og tre år på gymnas, før han gikk i sin fars fotspor og utdannet seg til politimann. Den første tiden jobbet han på Politihuset i Oslo, før han returnerte til Sandnes og jobbet under faren sin på Rogaland politikammer. Parallelt med utøvelsen av politiyrket konkurrerte Øvrebø i styrkeløft, og vant det meste av det som vinnes kunne. Etter å ha vunnet NM-gull i 1996 la han opp som topputøver, og han har ikke deltatt i større styrkeløftkonkurranser på seniornivå siden.
Den 1. oktober 1999 stiftet Øvrebø Ganddal Atletklubb sammen med sin svoger Paal Refsland. I 2000, omtrent fire år etter at han la opp som topputøver, gjorde han comeback på styrkeløftplattingen for sin nye klubb. To år senere, i 2002, ble han norgesmester i styrkeløft i klasse yngre veteran -110 kg. Hans foreløpig siste stevnedeltakelse var i desember 2015.
== Resultater og meritter i styrkeløft  ==
VM i styrkeløft
== Resultater og meritter i vektløfting ==
Visualiseringsteknologi
Visualiseringsteknologi innebærer å bruke databasert visuell modellering og simulering, som f.eks. virtual reality (eller kunstig virkelighet på norsk) eller prosessvisualisering.
Oljeletere bruker teknologien til å lage modeller av bergartene i fjellgrunn og havbunn basert på seismiske data. Slike modeller fyller gjerne et rom, der formene blir synlige ved hjelp av polariserte briller. Ut fra formen på lagene blir det tatt beslutning om hvor det skal bores for å komme fram til lommer av olje eller gass, som lett kunne blitt oversett ved bruk av eldre former for visualisering.
Cressida Cowell
Cressida Cowell (født 15. april 1966) er en britisk forfatter av barne- og ungdomslitteratur som hun selv illustrerer.
Cowell er utdannet innenfor litteratur og design. Hun begynte sin karriere som illustratør, men ble etter hvert en suksessrik forfatter av bilde- og barnebøker, som hun selv illustrerer. Hennes første seks bøker om Dragetreneren har blitt oversatt til norsk av Sverre Knudsen.
Forfatterskap
Cowell er forfatteren og illustratøren bak suksessen Dragetreneren som er utgitt i mer enn 30 land og som er blitt filmatisert. For boken Denne kaninen tilhører Emily Brown (på norsk i 2007), illustrert av Neil Layton, mottok Cowell Nestlé Children’s Book Prize i 2006.
Privatliv
Cressida Cowell bor i London med ektemannen Simon Cowell, tidligere direktør for International Save the Children Alliance. De har døtrene Maisie og Clementine, og sønnen Alexander.
Utmerkelser
Cowell ble i 2020 utnevnt til medlem av Order of the British Empire (MBE).
Bibliografi
Følgende bøker er ikke oversatt til norsk:
Lillesands Sparebank
Lillesands Sparebank er en sparebank i Lillesand etablert i 1852. Banken er medlem av Finans Norge.
Skudenes & Aakra Sparebank
Skudenes & Aakra Sparebank (stiftet 25. april 1876) er en norsk sparebank i Karmøy kommune med seks kontorer, med hovedkontor på Åkrehamn. Banken er medlem av Finans Norge og innehar konsesjon fra Finanstilsynet.
Tunika
En tunika (latin: tunica) er flere typer kjortel- eller trøyeliknende plagg av varierende lengde fra skuldrene til et sted mellom hoftene og anklene. Navnet er hentet fra romernes tunica, et hverdags- eller underplagg som ble båret av både kvinner og særlig menn og var videreutviklet fra grekernes khiton. Plagget ble brukt av både frie borgere og ikke-borgere, folk i byer og på landsbygda. Byborgerne pleide imidlertid å bære en toga over tunikaen, særlig ved formelle anledninger.
Tunikaen var det viktigste plagget i den mannlige klesdrakten i den gresk-romerske sivilisasjon. Den var laget av to stykker ufarget ull sydd sammen på sidene og skuldre. Plagget dekket overkroppen, magen og underlivet, og bena ned til kneshøyde. Det var åpninger for armene på hver side øverst. De ble gjerne båret uten beinplagg.
Moderne tunikaer er hoftelange trøyer eller skjorter som bæres hengende over bukser eller kjoler, oftest av kvinner. Tunikaer blir også ofte brukt som strandplagg over badedrakter og bikinier.
Guttorm Fløistad
Guttorm Fløistad er navnet til flere personer:
Strøk og fall
Strøk og fall er to begreper som brukes for å angi hvordan en geologisk flate er orientert i rommet. Strøk er retningen på skjæringslinjen mellom flaten og horisontalplanet. Fall er vinkelen mellom flaten og horisontalplanet. Hvis en oppgir disse to verdiene, er flaten entydig bestemt. Geologiske kart angir ofte strøk og fall. Geologer måler strøk og fall ved hjelp av klinometerkompasser, som er en kombinasjon av kompass og klinometer (helningsmåler). Det finnes også mobiltelefonapper som kan gjøre slike målinger. Strøk oppgis som regel som en asimut der nord er 0°, og vinkelen måles medsols. Fallets retning nedover skal alltid ligge til høyre for strøket, og strøket kan ha verdier mellom 0°–360°. Fallet har verdier mellom 0°–90°. Som et eksempel kan strøk og fall for en flate som heller 30° mot sørøst, angis som 135/30.
The Amazing Race 14
The Amazing Race 14 er den fjortende sesongen av den amerikanske realityserien The Amazing Race. Den fjortende sesongen fulgte elleve lag med to personer, med et pre-eksisterende forhold, i et kappløp rundt i verden.
Cennétig mac Lorcáin
Cennétig mac Lorcáin (død 951) var en irsk småkonge, og var far til Mathgamain og Brian Bóruma, kjent under sitt anglifisert navn Brian Boru.
The Amazing Race 14
Søskene Tamara Tien-Jan "Tammy" og Victor Jih vant den fjortende sesongen av The Amazing Race, og ble de første deltagerne med asiatisk bakgrunn til å vinne The Amazing Race.
Cennétig mac Lorcáin
Styre
Cennétig var konge av Dál gCais, en av de irske stammene til Déisi, et folk i Munster. Deres navn var tilsynelatende av ny opprinnelse, og ble første gang nedtegnet på 930-tallet, og de hadde tidligere vært en uvesentlig del av nordlige Déisi. Kongene i Munster hadde på denne tiden kommet fra Eóganachta, en stor, kompleks gruppe av slektninger som hevdet nedstamming tilbake til Éogan Mór, en legendarisk konge i Munster på 100-tallet. De lærde menn innenfor Dál gCais skaffet en ny og forbedret genealogi (avstamming) for deres konger, og hevdet at de nedstammet fra Eógan Márs bror Cormac Cass.
The Amazing Race 14
Produksjon
The Amazing Race 14 strakk seg 64 000 km gjennom ni land på tre kontinenter i løpet av 22 dager. Innspillingen startet 31. oktober 2008 og avsluttet 21. november 2008. Romania ble besøkt for første gang, og for første gang siden henholdsvis den tredje og fjerde sesongen, ble Sveits og Østerrike besøkt.
I et intervju, avslørte produsenten Bertram van Munster at lagene tok en 13-timers togtur med den transsibirske jernbanen og endte opp i en snøstorm med temperatur under nullpunktet. Han avslørte også at lagene fikk oppleve ekstreme klimaer, intense Veisperringsoppgaver og mindre tid ved lufthavnene, som la opp til en mer utmattende løype for lagene. I tillegg, avslørte CBS at kappløpet inkluderte verdens nest høyeste strikkhopp, kvelende varme i India og en OL-inspirert oppgavene som fikk lagene til å "gispe etter luft".
Cennétig mac Lorcáin
Styre
Dál gCais hadde sitt maktsentrum i den østlige delen av det senere grevskapet Clare, en del av region som var kjent som Tuadmumu (senere som Thomond), et navn som første gang er bevitnet i 944 i en rapport om et nederlag til Cennétig ved Gort Rotacháin ved Eóganachta-kongen Cellachán Caisil.
Hageblomsterfluer
Hageblomsterfluer (slekten Syrphus) er en gruppe av fluer som tilhører familien blomsterfluer (Syrphidae). Det er kjent ca. 50 arter, seks av dem forekommer i Norge.
Cennétig mac Lorcáin
Styre
I nedtegnelsene som handlet om Cennétigs død i 951 er han omtalt som «konge av Tuadmumu».
The Amazing Race 14
Produksjon
I forbindelse med denne sesongen, ble det gjort store endringer i forbindelse med grafikken til programmet. Grafikk, åpningsintro og musikk ble endret. I tillegg ble fonten på lagnavn og rutemarkør endret fra Microgramma til Bank Gothic. Delt skjermbilde ble også introdusert denne sesongen, slik at man kunne vise flere scener samtidig. Reisekartet ble presentert for seerne gjennom Google Earth.
Cennétig mac Lorcáin
Barn
Cennétig synes å ha blitt far til mange barn, kanskje så mange som 11 sønner. Hans datter Órlaith ble hustru av Irlands overkonge Donnchad Donn. Hun ble drept i 941, muligens på grunn av utroskap med hennes stesønn Óengus.
Longhua (Hainan)
Longhua (龙华区; pinyin: Lónghuá Qū) er et distrikt i den kinesiske provinsen Hainan. Det er del av byprefekturet Haikou.
Hageblomsterfluer
Utseende
Middelsstore til ganske store (8-13 mm), middels kraftige blomsterfluer, gule og svarte. De kan ligne på mange andre blomsterfluer med disse fargene, et sikkert kjennetegn er at det underste av to vingeskjell (sitter i "armhulen" under vingen) har lange hår midt på oversiden. Ansiktet er for det meste gult, men kan ha en svart midtflekk. Antennene er for det meste mørke. Pannen er gul til svart med tydelige støvflekker. Fasettøynene er nakne hos de norske artene bortsett fra Syrphus torvus. Thorax er grønnlig svart, forholdsvis lite glinsende, med stort, gult scutellum. Beina er for det meste gule, føttene og baklårene kan være mer eller mindre svarte. Vingene er glassklare, åren R4+5 er rett, slik skiller de seg fra den ellers ganske like slekten Megasyrphus. Bakkroppens er gul og svart, ofte med mer gul enn svart farge. Den er oval og noe flat. Det andre leddet har et par store, gule, rundede sideflekker. De tredje og fjerde leddene har vanligvis gule tverrbånd, bortsett fra hos Syrphus sexmaculatus som har et par skilte flekker. De bakerste leddene er mest gule.
The Amazing Race 14
Produksjon
Denne sesongen introduserte en ny vri i forbindelse med U-Sving; Blind U-Sving. I en Blind U-Sving, kan laget som velger å utøve det, forbli anonyme.
Målstreken på Maui, er den sørligste målstreken i den amerikanske versjonen av The Amazing Race.
Cast
Søknadsfristen for denne sesongen, gikk ut 28. mai 2008.
Hageblomsterfluer
Utbredelse
Slekten er utbredt i den palearktiske sone og Nord-Amerika, med noen få arter i tillegg i Sør-Amerika og Sørøst-Asia. Av de seks artene som forekommer i Norge er tre meget vidt utbredte, mens tre arter er nordlige arter som forekommer i fjellet.
The Amazing Race 14
Cast
En av deltagerne, Luke Adams, ble den første døve deltageren til å delta i den amerikanske versjonen av The Amazing Race og var avhengig av sin mor Margie Adams for å kommunisere gjennom kappløpet (vinneren av den andre sesongen av The Amazing Race Asia, Adrian Yap, er den første og eneste andre døve deltageren i The Amazing Race-franchisen). Margie & Luke hadde opprinnelig søkt om å delta i familieversjonen, sammen med to andre familiemedlemmer, men kom ikke med. Mike White ble opprinnelig valgt ut til å delta i den trettende sesongen sammen med regissør Jon Kasdan, men sistnevnte trakk seg før innspillingen begynte. De ansvarlige for castingen til programmet ville ha White med i denne sesongen og deltok sammen med sin far Mel White.
Cennétig mac Lorcáin
Barn
To av sønnene — Dub og Finn Dub — ble det sagt skal ha dødd ved Gort Rotacháin i 944, to andre, Donncuan og Echthigern, døde i 950 under en invasjon av Munster ved Donnchad Donns etterkommer Congalach Cnogba. Den som etterfulgte Cennétig var tilsynelatende Lachtna, men ble selv drept kort tid etter, og ble da etterfulgt av sin bror Mathgamain.
Hageblomsterfluer
Systematisk inndeling med nordiske arter
Tallet på arter i denne slekten er nokså usikkert, ulike kilder regner med mellom 40 og 60 arter.
The Amazing Race 14
Cast
Amanda & Kris, Jamie & Cara, Kisha & Jen, Margie & Luke og Mel & Mike deltok igjen i The Amazing Race: Unfinished Business, der lag fra den tolvte til den syttende sesongen deltok. Margie & Luke deltok også i den andre All-Stars-sesongen, der lag fra den fjortende til den tjuetredje sesongen deltok.
Resultat
Følgende lag deltok i kappløpet, med deres relasjon på det tidspunktet innspillingen foregikk.
Etappe 1 (USA → Sveits)
Tilleggsopplysning:
Tilleggsoppgaver:
Etappe 2 (Sveits → Tyskland → Østerrike)
I denne etappens Veisperring, måtte et lagmedlem tandem-paraglide ned et fjell til en landingssone, hvor partneren deres ventet. Ved ugunstige vindforhold, hadde de valget mellom å vente på ubestemt tid til forholdene bedret seg eller ta en 60-minutters tur ned fjellet. Når de var gjenforent med sin partner, ville de motta neste ledetråd. I denne etappens Veivalg, måtte lagene velge mellom Balancing Dolly (Balanserende tralle) eller Austrian Folly (Østerrikske tullinger). I Balancing Dolly, måtte lagene kjøre Segway langs en 3,2 km lang løype med ramper for å motta neste ledetråd. I Austrian Folly, måtte lagene kaste bayerske pai på blink til de fant en pai med rødt fyll. Det lagene ikke fikk vite før de ankom stedet, var at blinken de skulle treffe var ansiktet til partneren deres. Når de hadde funnet en pai med rødt fyll, ville de motta neste ledetråd.
Tilleggsoppgave:
Etappe 3 (Østerrike → Tyskland → Romania)
I denne etappens Veisperring, måtte et lagmedlem gjennomføre en serie med momenter i tre turnøvelser; bom, skranke og frittstående. Når de hadde fått godkjent øvelsene, ville de motta neste ledetråd. I denne etappens Veivalg, måtte lagene velge mellom Gypsy Moves (Sigøyner) eller Vampire Remains (Vampyr). I Gypsy Moves, måtte lagene hjelpe en sigøynerfamilie med å flytte fra en leir til en annen. De måtte laste eiendelene deres på hest og vogn og losse dem av ved en annen leir. Når jobben var gjennomført, ville de motta neste ledetråd. I Vampire Remains, måtte lagene dra en kiste med kjetting rundt til et jorde med påler ved Bran slott. Der måtte de låse opp kjettingen rundt kisten for å få ut en rekke antikke rammer, som de deretter måtte smadre mot pålene (dvs. spidde, en referanse til Vlad spidderen) til de fant en som inneholdt et flagg. Når flagget var funnet, kunne bytte flagget mot neste ledetråd.
Etappe 4 (Romania → Russland)
I denne etappens Veivalg, måtte lagene velge mellom Stack (Stable) eller Construct (Bygge). I Stack, måtte lagene stable ved til det dannet en stor vegg foran en eksisterende stabel med ved. Hvis deres stabel kollapset på den eksisterende stabelen, måtte de stable opp igjen begge. Når deres stabel med ved var godkjent, ville de motta neste ledetråd. I Construct, måtte lagene montere en tradisjonell vinduskarm. Når vinduskarmen var satt sammen, måtte de se etter et hus merket med "trenger reparasjon" og installere vinduskarmen der. Når jobben var gjennomført, ville de motta neste ledetråd. I denne etappens Veisperring, måtte et lagmedlem gjennomføre en runde på en bobsleigh-berg-og-dalbane på under fire minutter mens de så etter sju bokstaver som var spredt langs ved banen. Etter å ha gjennomført turen, måtte de ordne bokstavene til det dannet et ord. Når de hadde kommet fram til riktig ord (CHEKHOV), ville de motta neste ledetråd.
Etappe 5 (Russland)
I denne etappens Veivalg, måtte lagene velge mellom Russian Bride (Russisk brud) eller Russian Snowplow (Russisk snøplog). I begge Veivalgsoppgavene, måtte lagene bruke Lada som transportmiddel. I Russian Bride, måtte lagene dra til bygård nr. 4 ved Komsomolskaja Ulitsa. Der måtte de hente en brud og føre henne til Voznesenskij-katedralen, hvor brudgommen ventet. Når laget hadde tatt et bilde med paret, ville brudgommen gi dem neste ledetråd. I Russian Snowplow, måtte lagene dra til Spartak Stadion. Der måtte hvert lagmedlem bytte på å kjøre en snøplog gjennom en merket løype. Når begge på laget hadde gjennomført løypen, ville de motta neste ledetråd. I denne etappens Veisperring, måtte et lagmedlem, sammen med to russiske maratonløpere, jogge 2,3 km gjennom den sibirske kulden i bare undertøy eller badedrakt til etappens Pit-Stop.
Bloor–Danforth-linjen
Bloor–Danforth-linjen (offisielt kalt 2 Bloor–Danforth Subway) er en undergrunnslinje på Torontos undergrunnsbane, den åpnet i 1966 og har blitt utvidet i  1968 og 1980. Den var tidligere kjent med linjenummer, men dette har gått ut av bruk.
De fem styrker
De fem styrker (sanskrit, Pali: pañcabalāni) i buddhismen er saddha (tro), Viriya (energi), mindfulness, samadhi, and Prajñā. De er et av syv sett of "kvaliuteter som bidrar til opplysning." De er parallelle fasetter av de fem "åndelige fakuletene."
The Amazing Race 14
Etappe 6 (Russland → India)
I denne etappens Veisperring, måtte et lagmedlem, ved hjelp av tradisjonelle verktøy, bunke opp høy til en markert linje og fylle et trau med vann. Deretter måtte de presentere måltidet til maharajaens kameler. Hvis kamelpasseren var fornøyd med arbeidet, ville de motta neste ledetråd. Som Fartsdump i denne etappen, måtte Christie & Jodi dra til tempelet Kala Hanuman. Der måtte de dekorere ansiktet til en elefant med forskjellige farger. Hvis mahouten var fornøyd med jobben, kunne de fortsette kappløpet. I denne etappens Veivalg, måtte lagene velge mellom Movers (Flytte) eller Shakers (Riste). I Movers, måtte lagene dra til Sanganeri Gate og velge to rickshawer lastet med tønner med høy og frakte dem 2,4 km til Zorawar Singh Gate. Der måtte de lete gjennom høyet etter en liten elefantfigur av metall. Når de hadde funnet, den kunne de bytte den mot neste ledetråd. I Shakers, måtte lagene dra til veikrysset Badi Chopar. Der måtte de ikle seg tradisjonelle drakter og bli med en lokal dansegruppe og danse for å tjene ₹100 i tips. Når de hadde tjent ₹100, ville lederen for dansegruppen gi dem neste ledetråd.
Bloor–Danforth-linjen
Pr. 2010 består linjen av 26,2 km med spor og 31 stasjoner.
The Amazing Race 14
Etappe 6 (Russland → India)
Tilleggsoppgave:
Etappe 7 (India → Thailand)
I denne etappens Veivalg, måtte lagene velge mellom 100 Barrels (100 tønner) eller 2 Miles (3,2 km). I 100 Barrels, måtte lagene dra til Pae Yod. Der måtte lagene velge en av seks fiskebåter og klargjøre den for en opphold på sjøen i ti dager. De måtte fylle 47 tønner med vann og laste 53 tønner på øvre dekk. Når fiskebåten var klargjort for avreise, ville de motta neste ledetråd. I 2 Miles, måtte lagene transportere en sykkelrickshaw 3,2 km fra Wat Phutta Mongkhon Nimit til Kong Rama IX-parken. Ett lagmedlem måtte sykle mens partneren satt i baksetet. Når turen var gjennomført, ville de motta neste ledetråd.
Decimus Burton
Decimus Burton (født 30. september 1800 i Bloomsbury i London, død 14. desember 1881 i London) var en britisk arkitekt og landskapsarkitekt.
Han har blant annet utformet Hyde Park i London. Han har også satt sitt merke på mange andre parker i London, som for eksempel i Royal Botanic Gardens i Kew og Londons zoologiske hage. Han gjorde seg gjeldende som byplanlegger i Fleetwood, St Leonards-on-Sea og Tunbridge Wells.
Tidlige år
Decimus Burton fikk sitt fornavn avledet fra det latinske ord for «den tiende»; han var foreldrenes tiende barn.
Han var ansvarlig for planleggingen av Hyde Park (1825) og tegnet ved dens sørøstlige side den såkalte Wellington- eller Constitution-buen, som utgjør hovedinngang til St. James’s Park og Green Park. Buen er viet til hertugen av Wellington og var tenkt som storslagen inngangsport til selve byen London, som nordport til området rundt Buckingham Palace.
Opprinnelig var det en rytterfigur av hertugen på toppen av buen. Den ble imidlertid erstattet i 1912 av en kvadriga av Adrian Jones.
Kew
Burton arbeidet i over 30 år med hageanleggene i London-forstaden Kew, først med layout av hager, veier og stier, og så med de viktigste bygninger. Med jernstøperen Richard Turner planla han glass- og palmehuset i Kew (1848), som den gang var verdens største (110 meter langt, 30 meter bredt og 20 meter høyt). Deretter tegnet han enda større tempererte hus, man levde ikke lenge nok til å oppleve å se dem ferdigstilteö. En del av anlegget ble åpnet i 1863, men pengemangel førte til utsettelser helt frem til anlegget stod ferdig i 1898. Andre viktige prosjekter i Kew var Victoria Gate (1848) og Vannliljehuset (1852).
The Amazing Race 14
Etappe 8 (Thailand)
Tilleggsoppgave:
Hakim Sadi
Hakim Sadi (født 14. november 1992) er en algerisk friidrettsutøver som konkurrerer i maraton.
The Amazing Race 14
Etappe 9 (Thailand → Kina)
Som Fartsdump i denne etappen, måtte Mark & Michael dra til en elegant frisørsalong. Der måtte de vaske og tørke håret til to kvinner før de kunne fortsette kappløpet. I denne etappens Veisperring, måtte et lagmedlem dra ut på elven på en bambusflåte og hjelpe til med å trene en skarv til å fange fisk. Etter å ha kastet fisk i vannet, måtte skarven hente fisken og returnere den til flåten. Når skarven hadde hentet ti fisk, ville de motta neste ledetråd. I denne etappens Veivalg, måtte lagene velge mellom Choreography (Koreografi) eller Calligraphy (Kalligrafi). I Choreography, måtte lagene lære seg og framføre en tradisjonell kinesisk dans. Når de hadde framført dansen feilfritt, ville de motta neste ledetråd. I Calligraphy, måtte lagene kopiere kinesiske skrifttegn, skrevet av en kalligraf ved fire stasjoner. Når kalligrafen var fornøyd med lagenes kalligrafi, ville de stemple lagene sine papirer og lagene kunne dra videre til neste stasjon. Når lagene fått alle fire kalligrafier godkjent og stemplet, ville de motta neste ledetråd.
Hakim Sadi
Han representerte Algerie under Sommer-OL 2016 i Rio de Janeiro, der han ble nummer 104 i maratonløpet.
The Amazing Race 14
Etappe 10 (Kina)
I etappens første Veisperring, måtte et lagmedlem drikke en kopp med kinesisk, medisinsk te og deretter pine seg gjennom en tradisjonell, terapeutisk fotmassasje i ti minutter. Etter å ha drukket opp teen og gjennomført massasjen, ville de motta neste ledetråd. I tilfelle de ikke var i stand til å klare den smertefulle delen av massasjen, måtte de slå på den ene siden av stolen og si "uncle" for å signalisere til massøren at hun måtte stoppe. Gjorde de det, måtte de starte massasjen fra begynnelsen igjen. I etappens første Veivalg, måtte lagene velge mellom Sync (Synk) eller Swim (Svøm). I Sync, måtte lagene hoppe fra tre meter stupebrett og forsøke å lande i vannet samtidig. Lagene måtte få fem poeng fra alle dommerne for å motta neste ledetråd. I Swim, måtte lagene ikle seg svømmedrakten Speedo LZR Racer, samme svømmedrakt Michael Phelps brukte under Sommer-OL 2008. Deretter måtte de svømme 400 meter, med hvert lagmedlem vekslet med den andre etter 100 meter. Når lagene hadde svømt 400 meter, ville de motta neste ledetråd.
I etappens andre Veivalg, måtte lagene velge mellom Beijing Opera (Pekingopera) eller Chinese Waiter (Kinesisk kelner). I Beijing Opera, måtte lagene dra til Huguang Huiguan operahus. Der måtte lagene sminke hverandre slik to modeller ved siden av dem var sminket. Når sminkingen deres ble godkjent, måtte de gå til scenen og bukke til en mester som ville gi dem neste ledetråd. I Chinese Waiter, måtte lagene dra til Huguang Huiguan Restaurant. Der måtte lagene ta i mot bestillinger fra fire gjester på mandarin og deretter gjensitere bestillingene til kokken. Hvis de hadde gjensitert bestillingene riktig, ville kokken gi dem maten som de måtte servere til kundene. Når kundene ved bordet hadde fått riktig mat, fikk de neste ledetråd. I etappens andre Veisperring, måtte et lagmedlem fire friterte, kinesiske delikatesser; en gresshoppe, billelarver, en skorpion og en sjøstjerne. Når måltidet var overstått, ville de motta neste ledetråd.
Tilleggsoppgaver:
Etappe 11 (Kina → USA)
I sesongens siste Veisperring, måtte et lagmedlem lete gjennom en haug med 300 surfebrett etter elleve brett som hadde et bilde som viste en oppgave, sted eller person knyttet til de ti foregående etappene i kappløpet, en fra hver av de ni første etappene og en fra hver halvdel av den tiende etappen. Deretter måtte de plassere surfebrettene i kronologisk rekkefølge ut ifra når de dukket opp under kappløpet. Når alle elleve surfebrettene var plassert i riktig rekkefølge, ville de motta deres siste ledetråd.
Tilleggsoppgaver:
Decimus Burton
Fleetwood
En annet storprosjekt var sjøbadet Fleetwood ved kysten av Lancashire. Den rike grunneieren av området, Peter Hesketh, var blitt imponert over hva far og sønn Burton hadde klart å gjøre utav St Leonards-on-Sea i East Sussex (1827–1837). Han gav Decimus å planlegge den nye havnebyen Fleetwood. Blant Burtons bygninger der kan nevnes North Euston Hotel, Pharos-fyret, Queen’s Terrace, St. Peter’s Church, rådhuset, og hans eget hus i Dock Street, der han bodde til 1844.
Død
Decimus Burton trakk seg tilbake fra arbeidet i 1869 og døde i desember 1881. Han ble begravet ved siden av sin far i St Leonards, med et gravæle i pyramideform.
Nathaniel Palmer
Nathaniel Brown Palmer (født 8. august 1799 i Stonington, Connecticut, USA, død 21. juni 1877) var en amerikansk selfanger, oppdager og kaptein.
Under en selfangstekspedisjon til Sør-Shetlandsøyene i 1820 ble han sannsynligvis den første til å benytte den naturlige havna på Deceptionøya med selskuta «Hero». Den 16. november 1820 fikk han fra en utkikkspost på øya syne på Trinity Island og muligens Antarktishalvøya i sørøst. Neste dag krysset han Bransfieldstredet for å rekognosere, men på grunn av pakkis var han forhindret fra å nå land.
Året etter, den 6. desember 1821, oppdaget han Sør-Orknøyene da han var på jakt etter sel.
Corosha (distrikt)
Corosha er et distrikt i provinsen Bongará i regionen Amazonas i Peru. Distriktet grenser til distriktet Yambrasbamba i nord, til regionen San Martín i øst, til distriktet Chisquilla i sør og til distriktene Jumbilla og Florida i vest. Distriktets nasjonale statistikkode er 010304 og hovedstaden er Corosha.
Distriktet ble opprettet den 20. juli 1946.
Lianshui
Lianshui (kinesisk: 涟水县; pinyin: Liánshuǐ Xiàn) er et fylke i provinsen Jiangsu i Folkerepublikken Kina. Det er underlagt byprefekturet Huai'an.
I 1999 hadde det en befolkning på 1,006,146 innbyggere.
Libanon under Vinter-OL 2010
Libanon under Vinter-OL 2010. Tre sportsutøvere fra Libanon deltok under Vinter-OL 2010 i Vancouver i Britisk Columbia i Canada 12. til 28. februar 2010. Alle tre deltok i alpint.
Bathyconchoecia
Bathyconchoecia er en slekt innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Gruppen har inntil 30 mulige dyp- eller bunnlevende arter i Sargassohavet, Karibia og tilstøtende deler av Atlanterhavet. Individene er små og lever i saltvann. For artenes morfologi og kjennetegn, se artikkelen om familien Halocyprididae.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Longhua (Chengde)
I 1999 hadde det en befolkning på 334,958 innbyggere.
Administrative enheter
Storkommuner:
Kommuner:
Luis Orta
Luis Orta (født 15. januar 1989) er en venezuelansk friidrettsutøver som konkurrerer i maraton.
Han representerte Venezuela under Sommer-OL 2016 i Rio de Janeiro, der han ble nummer 106 i maratonløpet.
Nayoka Clunis
Nayoka Clunis (født 7. oktober 1995) er en jamaicansk friidrettsutøver som hovedsakelig konkurrerer i kastøvelser som kulestøt, sleggekast og diskoskast. Hun ble jamaicansk mester i sleggekast i 2018 og 2019.
Hun drev tidligere med mangekamp, og deltok i sjukamp under det jamaicanske høyskolemesterskapet i 2015.
Idrettskarrière
Clunis deltok i sjukamp under det jamaicanske høyskolemesterskapet i 2015 (Inter-Secondary School Association Boys & Girls Championships), og kom der på åttendeplass. Under det jamaicanske mesterskapet i friidrett 2015 kom hun på fjerdeplass i spydkast, femteplass i kulestøt og 15.-plass i diskos. Under Jamaicansk mesterskap i friidrett 2016 kom hun på fjerdeplass i spydkast, sjetteplass i sleggekast og åttendeplass i kulestøt. Hun fikk bronse i sleggekast under Jamaicansk mesterskap i friidrett 2017, og hun kom på fjerdeplass i kulestøt og tiendeplass i diskos.
Joseph Delaney
Joseph Henry Delaney (født 25. juli 1945 i Preston i England) er en britisk forfatter, tidligere lærer. Han er forfatter av science-fiction og fantasy-bøker for barn og ungdom.
Forfatterskap
Delaney er forfatteren bak den internasjonale bokserie-suksessen Den siste lærling. Bøkene er solgt til 25 land og har solgt flere millioner eksemplarer. Han har også skrevet en rekke andre bøker for barn og ungdom. Den siste lærling-serien ble filmatisert i 2013 med skuespillerne Ben Barnes, Julianne Moore og Jeff Bridges i hovedrollene.
Bibliografi
Den engelske utgaven av serien er komplett og består av 13 bøker.
En oppfølgerserie er påstartet, og denne heter Stjerneklingekrøniken (The Starblade Chronicle). Så langt er tre bøker utgitt:
Kobbefjorden (Måsøy)
Kobbefjorden (nordsamisk: Gáhppovuotna) er en fjord i Måsøy kommune i Finnmark. Fjorden har innløp mellom Kjerringberget i vest og Stikkelvågnæringen i øst og strekker seg 20 kilometer sørover til enden av Vesterbotnen. Like innenfor munningen går Ryggefjorden 10 kilometer sørvestover fra vestsida. Store Kobbøya ligger litt øst for innløpet til denne fjordarmen. Nesten helt innerst i fjorden ligger Lille Kobbøya, og like sør for denne deler fjorden seg i Vesterbotnen i sørvest og Austerbotnen i sørøst.
Fjorden er 217 meter på det dypeste, helt ytterst i fjorden.
Helt innerst i fjorden ligger to små bosetninger. Kobbstein ligger på østsiden av Vesterbotnen og Kjerringvik ligger innerst i viken med samme navn like øst for Vesterbotnen.
Peter Markham Scott
Peter Markham Scott (født 14. september 1909 i London, død 29. august 1989) var en britisk ornitolog, miljøverner, maler, marineoffiser og seiler.
Scott deltok i De olympiske leker i 1936 i Berlin hvor han vant en olympisk bronsemedalje seiling. Han kom på tredjeplass i olympiajolle bak Daniel Kagchelland fra Nederland og Werner Krogmann fra Tyskland. Seilingene ble avviklet utenfor Kiel i perioden 4. til 12. august 1936.
Scott var sønn av polarforskeren Robert Falcon Scott.
Stripeblomsterfluer
Stripeblomsterfluer (slekten Xanthogramma) er en gruppe av fluer som tilhører familien blomsterfluer (Syrphidae). Det er kjent 23 arter, tre av dem forekommer i Norge.
Utseende
Middelsstore (9-13 mm) blomsterfluer, kontrastrikt fargede i svart og sitrongult. Den svarte fargen dominerer. De kontrastrike tegningene skiller dem greit fra andre blomsterfluer. Ansiktet og pannen er sitrongule, hos hunnene med svart midtstripe. Antennene er brunlige, forholdsvis små. Fasettøynene er nakne, hos hannen møtes de et kort stykke i midten. Brystet er matt svart med ganske smale, sitrongule sidestriper. Vingene er klare med et markert, mørkbrunt vingemerke, også fremkanten er litt brunlig. Beina er mest gule. Bakkroppen er avlangt-oval, matt svart med tre par smale, sitrongule sideflekker. Det femte leddet har et smalt, buet, gult tverrbånd.
Levevis
Disse blomsterfluene finnes på enger, gjerne strandenger. Larvene lever av bladlus, helst slike som lever på røttene av ulike planter og voktes av maur. Voksne fluer kan man treffe på fra midten av mai til august. De overvintrer som larver.
Utbredelse
Slekten er for det meste utbredt i den palearktiske sone, med noen få arter i Nord-Amerika, Sørøst-Asia og Australia. I Norge finnes de bare langs kysten i Sør-Norge, og er ikke spesielt vanlige.
Irvin Baxter jr.
Irvin Baxter jr. (født 8. oktober 1945 i Richmond i Indiana i USA, død 3. november 2020 i Plano i Texas i USA) var en amerikansk predikant, teleevangelist, forfatter og bibelteolog innenfor Oneness Pentecostalism (den ikke-trinitariske retning av pinsebevegelsen). Han var vert for fjernsynsserien End of The Age sentrert om bibelske profetier, syndikalisert og vist internasjonalt. Han var grunnlegger og president for Endtime Ministries, en kristen organisasjon som presenterer hans oppfatninger innen kristen eskatologi.
Før han grunnla Endtime Ministries hadde Baxter vær pastor for Oak Park Church (UPCI) i Richmond i Indiana i rundt 32 år.
Baxter og hans hustru, og tre voksne barn og åtte barnebarn, bodde i 2020 i Richardson i Texas.
Baxter døde 3. november 2020 av covid-19.
Vardøgata (Oslo)
Vardøgata (1–5B; ingen partallsadresser) er ei mindre gate på Rodeløkka i bydel Grünerløkka i Oslo. Den går fra Trondheimsveien til Tromsøgata.
Bebyggelsen i gatas to små kvartal er svært variert, med både leiegård, trehus og mer moderne blokker.
Huset til stiftsprost Frederik Rode, som har gitt navn til Rodeløkka, lå på hjørnet av Tromsøgata (nr 7 til denne), men er seinere flytta til Langgata.
Dikteren Rudolf Nilsen bodde en kort periode av barndommen i nr 5.
DR V 200
DR V 200 ved Deutsche Reichsbahn var en serie dieselelektriske lokomotiver. Det er en variant av det sovjetiske M62 bygget for DDR. Ved innføringen av EDB-numre ved Deutsche Reichsbahn ble typebetegnelsen endret til "120". De gjenværende eksemplarene fikk i 1992 typebetegnelse "220" i forbindelse med gjenforeningen av Tyskland.
Historie
På 1960-tallet skjøt omstillingen ved Deutsche Reichsbahn fra damp til diesel fart. Derfor ble det bygget lokomotiver, ikke bare i Babelsberg og Hennigsdorf, men det ble også importert fra Luhansk i Sovjetunionen, i det nåværende Ukraina. Dette var påkrevd på grunn av spesialseringsavtaler innenfor COMECON (Council for Mutual Economic Aid), som forbød DDR å bygge kraftige diesellokomotiver. Den første av disse importerte seriene var godstogloket V200, med 1.470 kW (2000 hk). Tilsammen mottok Deutsche Reichsbahn 378 av disse lokomotivene, i tidsrommet 1966 til 1975.
Teknikk
Loket er bygget på en svært kraftig ramme av doble T-bjelker med topp- og bunnplate, og to treakslede boggier med blad- og spiralfjærer.
Hovedmotoren er en V-stilt totakts dieselmotor, 14D40, med to turboladere og roots-kompressor. Mekanisk maksimalytelse ligger på 1470 kW ved 750 rpm. Hovedmotoren driver en fremmedmagnetisert likestrømsgenerator, med elektrisk ytelse på 1271. Trekkraftreguleringen skjer ved å regulere fluksen i magnetiseringsmaskinen, som leverer magnetiseringsstrøm til hovedgeneratoren. Banemotorene er likestrøm seriemotorer. Loket har to-trinns shunt-motstander, som kan kobles inn parallelt med magnetiseringsviklingene ved høye hastigheter. Den samme konstruksjon ble benyttet i DRs serie 130.
Kjøleviftene for hovedgeneratoren og banemotorene drives mekanisk via akseloverføring. Kjølevifta for hovedmotoren drives av motoren via en hydraulisk kobling.
The Collection, Vol. 2
The Collection, Vol. 2 er et samlealbum av Bone Thugs-n-Harmony, utgitt i 2000. Albumet er en oppfølger til The Collection, Vol. 1, og inneholder for det meste remixer og sanger som ikke ble med på albumet BTNHResurrection. Albumet har allikevel en sang fra 1995, «Sleepwalkers», som ble spilt inn med avdøde Eazy-E. Albumet kom med en DVD fra innspillingen av BTNHResurrection, som også kom i 2000.
DR V 200
Teknikk
En rootskompressor sørger for forbrenningsluft til hovedmotoren ved start, med et ladetrykk på 0,2 bar. I en totaktsmotor blåses forbrenningslufta inn i sylinderen når stempelet er nedre dødpunkt, og driver samtidig eksosen ut gjennom en eksosventil øverst i sylinderen. Etter start stiger turtallet på turboladerne og øker ladetrykket til rundt 1,2 bar.
Nianfo
Nianfo (tradisjonell kinesisk: 念佛, pinyin: niànfó, kanji: 念仏, hiragana: ねんぶつ, japansk: nembutsu, Hangul: 염불; koreansk: yeombul, vietnamesisk: niệm Phật ) er et begrep som er alminnelig brukt i den mahâyâna-buddhistiske retningen Det rene land. Det brukes vanligvis om repetisjonen av navnet til Amitābha. Det er en oversettelse fra sanskrit buddhānusmṛti, som betyr «påminnelse om Buddha».
DR V 200
Teknikk
Lokomotivene var utstyrt med dødmannsbryter fra starten, men ikke «Indusi», en variant av automatisk togstopp.
Cuispes (distrikt)
Cuispes er et distrikt i provinsen Bongará i regionen Amazonas i Peru. Distriktet grenser til distriktet Florida i nord, til distriktet Jumbilla i øst, til distriktene San Carlos og Jazán i sør og til distriktet Shipasbamba i vest. Distriktets nasjonale statistikkode er 010305 og hovedstaden er Cuispes.
Distriktet ble opprettet den 11. november 1944.
DR V 200
Teknikk
De første 177 lokomotivene ble levert uten lydpotte, og gikk derfor under betegnelsen «Taigatrommel» (taigatromme) eller «Stalins letzte Rache» (Stalins siste hevn). Disse lokene fikk senere lydpotte fra damplokverkstedet i Raw Meiningen.
Tjeneste
Lokomotivene var tiltenkt godstogtjeneste, og var derfor ikke utstyrt med togvarme. De ble også kun sporadisk brukt i persontrafikk i sommermånedene. For å få høy trekkraft var maksimalhastigheten 100 km/t.
Hongze
Hongze kan være:
DR V 200
Tjeneste
Fordi alle Deutsche Bahns serie 220 var utrangert ved gjenforeningen av Tyskland, endret Deutsche Reichsbahn i 1992 nummereringen på alle de over 200 gjenværende lokene til serie 220. Denne nummereringen ble beholdt fram til de ble tatt ut av bruk i 1995, også etter sammenslåingen av DR og DB til Deutsche Bahn AG.
Deutsche Bahn AG har fortsatt sju eksemplarer for museumsformål. Fra den siste serien er 120 366-0 bevart ved Traditionsbetriebswerk Staßfurt, men ikke i kjørbar stand. Eksemplar 120 269 er bevart ved Eisenbahnmuseum Chemnitz-Hilbersdorf. Verkehrsmuseum Dresden har sitt 120 338 på lager i Bahnbetriebswerk Dresden-Altstadt, i nærheten av Eisenbahnmuseum Dresden. Bahnbetriebswerk Arnstadt har med 120 274-6 også et eksemplar. 120 198 er bevart hos Eisenbahnfreunde Thüringen, og Mecklenburger Eisenbahnfreunde har 120 001 i tidligere Bahnbetriebsverk Schwerin.
Noen maskiner er solgt til Litauen og Nord-Korea, samt til tyske privatbaner. Også lok som fra fabrikken ble levert til andre land, som PKPs serie ST44 i Polen og ČDs 781 i Tsjekkia, har vært i drift ved tyske privatbaner.
I 2007 var det bare Leipziger Eisenbahngesellschaft som hadde serie V 200 i normal drift.
V 200 ved gruvebaner
M62 ble også levert til gruveselskaper i DDR. SDAG Wismut mottok i 1972-73 fem lok til sitt nett mellom Kayna, Raitzhain og Seelingstadt. Dette nettet tilhørte delvis Deutsche Reichsbahn, og lokene kom inn i rekken som V 200 501 til 505. Deretter ble det levert tre maskiner til Braunkohlenkombinat Geiseltal, for kulltransport i området Halle/Merseburg, som fikk nummer V 200 506 til 508.
I 1976-78 mottok Wismutbahn ytterligere 10 lok, som, uten hensyn til de tidligere leverte lokene til BKK Geiseltal, fikk nummer V 200 506 til 515. I 1993 ble jernbanedriften ved BKK Geiseltal innstilt. V 200 506 og 508, som tidligere var overtatt av Deutsche Reichsbahn ble solgt til Wismutbahn. I 1998 ble V 200 tatt ut av drift ved Wismutbahn.
De V 200 ved Wismutbahn og BKK Geiseltal ble regnet som lok ved gruvebaner, og ble ikke berørt av omnummereringen ved Deutsche Reichsbahn.
Elite (gruppe)
Elite (fransk: élite, fra latin: eligere) er i politisk og sosiologisk teori en mindre gruppe som holder en uforholdsmessig andel rikdom og politisk makt.
Forskning har vist at eliteposisjoner i offentlig sektor og næringslivet arves.
Stone Cold (1991)
Stone Cold er en amerikansk action- og kriminalfilm fra 1991 med Brian Bosworth og Lance Henriksen i hovedrollene. Regien er ved Craig R. Baxley.
Hungarian Ladies Open
Hungarian Ladies Open er en profesjonell tennisturnering som blir spilt på hardcourt. Den er en del av WTA-touren, og er klassifisert som en WTA International-turnering.
Den blir spilt hvert år i Budapest i Ungarn.
Stone Cold (1991)
Handling
Joe Huff er en ærlig, men uregjerlig politimann i Mobile, Alabama, som har blitt suspendert i flere uker etter at han nektet å adlyde ordre. Når motorsykkelgjengen «The Brotherhood», som ledes av den hensynsløse Chains Cooper, begynner å gjøre narkohandel med mafiaen og dreper en dommer i Mississippi, innser FBI at noe drastisk må gjøres, og ser raskt at Joe Huff er deres eneste håp. De truer derfor med å øke Huffs suspensjon til seks måneder om han ikke infiltrerer motorsykkelgjengen og skaffer bevis som kan felle den. Joe Huff går til slutt med på kravene og skifter identitet til John Stone, en voldelig eksfange og motorsyklist som nå søker medlemskap i en motorsykkelklubb. Han får kontakt med «The Brotherhood», men gjengen har sine tvil om hvorvidt han er den han utgir seg for og setter ham derfor på en brutal prøve. Stone må drepe et menneske som ledd i et innvielsesrituale. Ved hjelp av FBI utfører han et fiktivt mord og blir akseptert av alle i gjengen, unntatt Ice, som fremdeles er mistenksom overfor Stone. Etterhvert som Stone kommer nærmere Chains får han rede på deres spektakulære plan for å befri et fengslet medlem som skal stilles for retten.
Om filmen
NRK Filmpolitiet skrev følgende i forbindelse med DVD-utgivelsen i 2007: «Ingenting kan forberede deg på mengden av latterlig overdreven action, umulige stunts og replikker du bare må fnise av. Filmen prøver å være så tøff at jeg ler og ler og elsker det!».
Den ble ikke satt opp på norske kinoer.
Filmen ble ingen stor publikumssuksess i USA, hvor den innbrakte drøyt 9 millioner dollar. Produksjonskostnadene er anslått til 25 millioner dollar.
Benjamin Rondeau
Benjamin Rondeau (født 1. oktober 1983 i Verdun) er en fransk roer. Hans største internasjonale resultat kom da han representerte Frankrike under Sommer-OL 2008 i Beijing, der han tok bronse i firer uten styrmann sammen med Julien Desprès, Germain Chardin og Dorian Mortelette.